ଶୁକ୍ର କଵଚମ

ଧ୍ୟାନମ
ମୃଣାଲକୁଂଦେଂଦୁପୟୋଜସୁପ୍ରଭଂ
ପୀତାଂବରଂ ପ୍ରସୃତମକ୍ଷମାଲିନମ |
ସମସ୍ତଶାସ୍ତ୍ରାର୍ଥଵିଧିଂ ମହାଂତଂ
ଧ୍ୟାୟେତ୍କଵିଂ ଵାଞ୍ଛିତମର୍ଥସିଦ୍ଧୟେ || 1 ||

ଅଥ ଶୁକ୍ରକଵଚମ
ଶିରୋ ମେ ଭାର୍ଗଵଃ ପାତୁ ଭାଲଂ ପାତୁ ଗ୍ରହାଧିପଃ |
ନେତ୍ରେ ଦୈତ୍ୟଗୁରୁଃ ପାତୁ ଶ୍ରୋତ୍ରେ ମେ ଚଂଦନଦ୍ୟୁତିଃ || 2 ||

ପାତୁ ମେ ନାସିକାଂ କାଵ୍ୟୋ ଵଦନଂ ଦୈତ୍ୟଵଂଦିତଃ |
ଵଚନଂ ଚୋଶନାଃ ପାତୁ କଂଠଂ ଶ୍ରୀକଂଠଭକ୍ତିମାନ || 3 ||

ଭୁଜୌ ତେଜୋନିଧିଃ ପାତୁ କୁକ୍ଷିଂ ପାତୁ ମନୋଵ୍ରଜଃ |
ନାଭିଂ ଭୃଗୁସୁତଃ ପାତୁ ମଧ୍ୟଂ ପାତୁ ମହୀପ୍ରିୟଃ || 4 ||

କଟିଂ ମେ ପାତୁ ଵିଶ୍ଵାତ୍ମା ଉରୂ ମେ ସୁରପୂଜିତଃ |
ଜାନୁଂ ଜାଡ୍ୟହରଃ ପାତୁ ଜଂଘେ ଜ୍ଞାନଵତାଂ ଵରଃ || 5 ||

ଗୁଲ୍ଫୌ ଗୁଣନିଧିଃ ପାତୁ ପାତୁ ପାଦୌ ଵରାଂବରଃ |
ସର୍ଵାଣ୍ୟଂଗାନି ମେ ପାତୁ ସ୍ଵର୍ଣମାଲାପରିଷ୍କୃତଃ || 6 ||

ଫଲଶ୍ରୁତିଃ
ୟ ଇଦଂ କଵଚଂ ଦିଵ୍ୟଂ ପଠତି ଶ୍ରଦ୍ଧୟାନ୍ଵିତଃ |
ନ ତସ୍ୟ ଜାୟତେ ପୀଡା ଭାର୍ଗଵସ୍ୟ ପ୍ରସାଦତଃ || 7 ||

|| ଇତି ଶ୍ରୀବ୍ରହ୍ମାଂଡପୁରାଣେ ଶୁକ୍ରକଵଚଂ ସଂପୂର୍ଣମ ||

Web Url: http://www.vignanam.org/veda/shukra-kavacham-oriya.html